*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*151. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Gólyafészek áthelyezésének jóváhagyása, forrás biztosítására

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2023. 08. 29. |

***Tisztelt Képviselő-testület!***

Állampolgári bejelentés érkezett, hogy a járdán lévő közlekedést és a magántulajdonú ingatlanba történő bejárást zavarja a gólyafészkekből lehulló madárürülék. Mindkét fészek esetén több fiókát nevelnek a gólyapárok.

A probléma megszűntetését a fészkek áthelyezésével lehet megoldani. Helyszíni egyeztetést kezdeményeztünk az áramhálózat tulajdonosával és a természetvédelmi hatósággal. A fészkek áthelyezésével kapcsolatban kifogás nem merült fel. Az E.ON a fészek tartószerkezetét és felszerelését saját költségén biztosítja. Az önkormányzatnak az oszlop kihelyezéséhez kell forrást biztosítania. A fészek áthelyezéseket a Tolna Vármegyei Kormányhivatal Természetvédelmi Osztályával engedélyeztetni szükséges.


1. számú helyszín: Garay u.105. sz. ház előtt lévő villanyoszlop

új helyszín: Garay u. temető észak-nyugati része



1. számú helyszín: Hunyadi u. – Bezerédj u. dél-keleti sarok

új helyszín: Hunyadi u. – Bezerédj u. dél-nyugati sarok



Indikatív árajánlat került bekérésre az alábbi tartalomra:

* 10 méteres faoszlop, beton gyámmal.
* Oszlop helyszínre szállítása darus autóval, oszloplyuk fúrás, oszlopállítás (két méter mélyen), beton szállítás - gallér alap építés.

1 db oszlop elhelyezésére bruttó 438.150,-Ft összegű ajánlat érkezett, a 2 db új oszlop állításához 877.000 Ft keretösszeg biztosítására lenne szükség.

Kérem, vitassák meg az előterjesztést.

***H a t á r o z a t i j a v a s l a t :***

**Gólyafészek áthelyezések jóváhagyása, pénzügyi forrás biztosítására**

Bátaszék Város Önkormányzata Képviselő-testülete,

1. a Garay utca 105.sz. ház előtt és a Bezerédy-Hunyadi utca dél-keleti sarkán álló villanyoszlopon található gólyafészkek az előterjesztésben megjelölt helyszínen állítandó oszlopokra történő áthelyezésével egyetért és a feladat megvalósításához szükséges bruttó 877.000,-Ft forrást az önkormányzat a 2023. évi költségvetésének általános tartaléka terhére biztosítja;
2. felhatalmazza a város polgármesterét az a) pontban meghatározott feladat megvalósításához szükséges szerződések megkötésére.

*Határidő:* 2023. október 31.

*Felelős*: dr. Firle-Paksi Anna aljegyző

(beszerzési eljárás lefolytatásáért)

dr. Bozsolik Róbert polgármester

(szerződés aláírásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár